**Správa**

**Vzdelávanie žiakov počas prerušeného vyučovania od 16. 03. 2020**

Ministerka školstva, vedy, výskumu a športu Slovenskej republiky Martina Lubyová podľa ustanovenia § 3 ods. 8 vyhlášky č. 231/2009 Z. z. Ministerstva školstva SR o podrobnostiach o organizácii školského roka na základných školách, na stredných školách, na základných umeleckých školách, na praktických školách, na odborných učilištiach a na jazykových školách v dôsledku ohrozenia života a zdravia detí, žiakov alebo zamestnancov škôl a školských zariadení na základe rozhodnutia hlavného hygienika a záverov Ústredného krízového štábu, ktoré bolo zapríčinené šírením respiračného ochorenia vyvolaného novým koronavírusom COVID-19 prerušila vyučovanie na školách a školských zariadeniach v období od 16. marca 2020 do 29. marca 2020 vrátane.

Znamenalo to situáciu, s akou nemal nikto skúsenosť, s ktorou sa nikto nestretol, nebol na ňu pripravený.

Od 16. marca 2020 vyučujúce posielali žiakom zadania, pracovné listy, začali vzdelávať dištančne.

Minister školstva, vedy, výskumu a športu na základe opatrenia Úradu verejného zdravotníctva SR č. OLP/2576/2020 rozhodnutím č. 2020/10610:1-A1030 z 26. 03. 2020:

- mimoriadne prerušil školské vyučovanie v školách od 30. marca 2020 do odvolania,

- mimoriadne prerušil prevádzku školských zariadení okrem diagnostických centier,

 reedukačných centier a liečebno-výchovných sanatórií od 30. marca 2020 do odvolania.

Školy, školské kluby detí, školská jedáleň boli zatvorené až do odvolania. Rozhodol o tom Úrad verejného zdravotníctva SR reagujúc na opatrenia týkajúce sa zabránenia šíreniu nového koronavírusu.

Išlo o osobitný režim preventívnych opatrení na predchádzanie šírenia ochorenia COVID-19.
V nadväznosti na vývoj epidemiologickej situácie zostal v platnosti zákaz organizovania športových podujatí, výletov, exkurzií, súťaží a predmetových olympiád realizovaných v sústave škôl a školských zariadení. Netýkalo sa to súťaží a predmetových olympiád, ktoré sa konali dištančnou formou.

Vláda Slovenskej republiky od 21. marca 2020, resp. vláda Igora Matoviča bola v poradí štrnásta [vláda Slovenskej republiky](https://sk.wikipedia.org/wiki/Vl%C3%A1da_Slovenskej_republiky) (SR). Vzišla z [volieb do Národnej rady SR](https://sk.wikipedia.org/wiki/Vo%C4%BEby_do_N%C3%A1rodnej_rady_Slovenskej_republiky_v_roku_2020) (NR SR), ktoré sa uskutočnili 29. februára 2020. Ministrom školstva, vedy, výskumu a športu Slovenskej republiky sa stal Branislav Gröhling.

**Od 25. marca 2020 bola pre vedúcich zamestnancov, učiteľov, rodičov, prístupná stránka** [www.ucimenadialku.sk](http://www.ucimenadialku.sk)[**,**](https://outlook.minedu.sk/owa/tlacove%40minedu.sk/redir.aspx?REF=k9IMvCYItAnqdtqffzTNzwkGpRcPp-8Ozm2gPxZp0StvKzeSuNDXCAFodHRwOi8vd3d3LnVjaW1lbmFkaWFsa3Uuc2s.)ktorá vznikla v spolupráci viacerých mimovládnych organizácií a ministerstva školstva. Slúžila ako nástroj oficiálnej komunikácie počas prerušeného vyučovania v školách v čase núdzového stavu. Na stránke boli uverejňované vzdelávacie materiály, webináre, digitálne zdroje, odporúčania a usmernenia pre školy, učiteľov, odborných zamestnancov, poradne, rodičov.

Postupne boli bezplatne zverejnené portály, ktoré pomáhali hlavne učiteľom zabezpečovať vzdelávanie žiakov. Pani učiteľky anglického jazyka a nemeckého jazyka využívali aplikáciu Wocabee na osvojenie slovnej zásoby žiakov.

**Termíny prijímacích skúšok na stredné školy na overenie špeciálnych schopností, zručností alebo nadania** sa presunuli na obdobie **od 30. marca 2020 do 30. apríla 2020.
Testovanie žiakov** 9. ročníkov základných škôl a žiakov 4. ročníkov gymnázií s osemročným vzdelávacím programom zo slovenského jazyka a literatúry a z matematiky, ktoré sa malo uskutočniť v pôvodnom termíne, t. j. **1. apríla 2020 a 2. apríla 2020 sa neuskutočnilo vôbec.**

**Prihlášky na stredné školy** mohli žiaci podať **do 15. mája,** k prihláške sa nevyžadovalo potvrdenie od lekára. Okrem papierovej prihlášky podávali aj elektronickú prihlášku. **Prijímacie pohovory na stredné školy** sa mali uskutočniť **najneskôr do 30. júna.**

Z**ápisy budúcich prvákov do základnej školy** sa konali v neskoršom termíne. Na našej škole sa uskutočnil zápis predškolákov do prvého ročníka **15. a 16. apríla 2020** bez osobnej prítomnosti detí. Rodičia najprv vyplnili elektronickú prihlášku a žiadosť o prijatie dieťaťa do ZŠ. Vytlačené a obidvoma rodičmi podpísané dokumenty spolu s rodným listom dieťaťa a ďalšími dokladmi vrátane správy z vyšetrenia školskej zrelosti priniesli rodičia za prísnych bezpečnostno-hygienických opatrení do školy. Rodičia konzultovali vyšetrenia školskej zrelosti svojich detí so školskými špeciálnymi pedagogičkami, ktoré boli počas zápisu prítomné v škole. Vzhľadom na to, že boli rodičia osobne v škole, nemuseli sme overovať podpisy rodičov na zápisnom lístku v neskoršom termíne. Rozhodnutie o prijatí dieťaťa na školskú dochádzku v školskom roku 2020/2021 mohlo byť vydané do 30. júna 2020. Odporúčanie na odklad školskej dochádzky pre deti vydávali centrá pedagogicko-psychologického poradenstva a prevencie rodičom na požiadanie.

Podľa usmernenia na hodnotenie žiakov základných škôl v čase mimoriadnej situácie, mala škola do 20. 04. 2020 informovať rodičov o spôsobe klasifikácie a hodnotenia žiakov. Toto usmernenie bolo počas víkendu dvakrát aktualizované a termín, dokedy mala škola informovať rodičov bol posunutý na 30. 04. 2020.

Pri hodnotení žiakov v čase prerušeného vyučovania museli školy dodržať základné princípy hodnotenia žiakov:

● zabezpečiť spravodlivosť pri hodnotení každého žiaka rešpektovaním individuálnych

 podmienok na domácu prípravu a dištančné vzdelávanie;

● sústrediť pozornosť na poskytovanie slovnej spätnej väzby;

● akceptovať jedinečnosť podmienok žiakov na vzdelávanie.

Počas prerušeného vyučovania sa priebežné hodnotenie nerealizovalo formou klasifikácie, pre žiakov malo charakter konštruktívnej spätnej väzby. Zároveň malo motivačný charakter, pani učiteľky pomenovali žiakom chyby, ktoré robili a navrhli postup pri ich odstraňovaní. Priebežné hodnotenie prispôsobovali vyučujúce individuálne každému žiakovi, zohľadňovali vekové a individuálne osobitosti žiaka s prihliadnutím na jeho momentálnu psychickú i fyzickú disponovanosť. Pri priebežnom aj záverečnom hodnotení sa prihliadlo predovšetkým na osobitosti, možnosti a individuálne podmienky a na domácu prípravu počas prerušeného vyučovania v školách.

V čase mimoriadnej situácie:

Nemohol byť žiak zo žiadneho predmetu hodnotený stupňom prospechu nedostatočný, nemohol opakovať ročník s výnimkou:

* Vo výnimočných prípadoch bolo možné určiť pred postupom do vyššieho ročníka preskúšanie u tých žiakov 2. stupňa ZŠ, ktorí zo subjektívnych príčin neplnili požiadavky vyučovania na diaľku a dosiahli neuspokojivé výsledky za obdobie pred prerušením vyučovania. Preskúšanie bolo možné najskôr dva mesiace po obnovení vyučovania v školách alebo do 31. 08. 2020. O preskúšaní žiaka mala rozhodnúť pedagogická rada.
* Žiaci druhého stupňa ZŠ, ktorí v1. polroku dostali známku nedostatočný z dvoch a viac predmetov, alebo boli neklasifikovaní, mohli absolvovať komisionálne skúšky najneskôr do 31. 8. 2020.

Podklady k celkovému záverečnému hodnoteniu, okrem doteraz udelených známok, tvorili aj podklady získané počas prerušenia vyučovania: žiacke práce, rozhovory so žiakmi a iné.

Na mimoriadnej pedagogickej rade 17. 04. 2020 sme schválili klasifikáciu žiakov:

1. Žiaci 1. stupňa (1. – 4. ročník) vo všetkých predmetoch, vrátane výtvarnej výchovy, hudobnej výchovy, pracovného vyučovania, telesnej a športovej výchovy mali byť hodnotení slovne, stupňami:

a) dosiahol veľmi dobré výsledky (VDV),
b) dosiahol dobré výsledky (DV),
c) dosiahol uspokojivé výsledky (UV).

# Slovný komentár (čl. 3 ods. 4 metodického pokynu č. 22/2011 na hodnotenie žiakov základnej školy), v ktorom je súhrn zhodnotenia vedomostí, zručností, návykov a postojov žiaka, nemal byť súčasťou hodnotenia.

# Do hodnotenia sa mali zarátať aj aktivity do 13. 03. 2020, pred prerušením vyučovania.2. Žiaci 2. stupňa (5. – 9. ročník), mali byť zo slovenského jazyka a literatúry, z matematiky, z anglického jazyka, nemeckého jazyka a z francúzskeho jazyka klasifikovaní známkou: výborný (1),

# chválitebný (2), dobrý (3),dostatočný (4).

# Ako podklady pre hodnotenie mali slúžiť známky získané v období pred prerušením vyučovania, intenzita priebežnej práce a odovzdávanie zadaní vypracovaných počas prerušeného vyučovania.

Všetky ostatné predmety (biológia, geografia, fyzika, chémia, dejepis, tvorivé čítanie a písanie, informatika, technika, občianska náuka, výtvarná výchova, hudobná výchova, telesná a športová výchova, etická výchova, náboženská výchova) na 2. stupni mali byť hodnotené absolvoval/a.

Do hodnotenia sa mali zarátať aj aktivity a požadované práce vypracované do 13. 03. 2020, pred prerušením vyučovania.

O spôsobe hodnotenia sme rodičov informovali prostredníctvom EduPage.

Usmernením k obsahu a organizácii vzdelávania žiakov základných škôl v školskom roku 2019/2020 z 29. 04. 2020 vymedzil Štátny pedagogický ústav vzdelávacie obsahy učiva na hlavné a komplementárne oblasti.

* **Hlavné vzdelávacie oblasti:**

           Jazyk a komunikácia
          Matematika a práca s informáciami
           Človek a spoločnosť
           Človek a príroda

* **Komplementárne vzdelávacie oblasti**:

            Človek a hodnoty
            Človek a svet práce
            Umenie a kultúra
            Zdravie a pohyb

Vymedzenie vzdelávacích oblastí **nevypovedalo o hodnote predmetov** v rámci všeobecného vzdelávania. Rozdelenie zohľadňovalo povahu predmetov a **možnosti organizácie vzdelávania v domácom prostredí.** V dennom vzdelávacom režime žiakov mali obe skupiny vzdelávacích oblastí vyvážené zastúpenie, odlišoval sa spôsob zadávania vzdelávacích aktivít.

**Zadania pre žiakov na vypracovanie úloh**, ktoré sa zo strany učiteľov vyhodnocovali, **sa viazali výlučne na hlavné vzdelávacie oblasti.** Pre aktivity z komplementárnych vzdelávacích oblastí sa žiakom neurčovali zadania, ktoré museli žiaci plniť povinne.

V jednotlivých ročníkoch základnej školy sa vzdelávanie pre všetky hlavné vzdelávacie oblasti plánovali tak, aby bol dodržaný tento rozpis indikatívnej týždennej záťaže žiakov:

|  |  |
| --- | --- |
| **Ročník** | **Rozsah hodín výučby** |
| 1. – 3. | 5 – 8 h/týždenne |
| 4. – 5. | 8 – 10 h/týždenne |
| 6. – 7. | 10 – 15 h/týždenne |
| 8. – 9. | 12 – 15 h/týždenne |

Do indikatívnej záťaže nebol započítaný čas, ktorý žiaci venovali aktivitám vymedzeným v rámci komplementárnych vzdelávacích oblastí. Komplementárne vzdelávacie aktivity boli plánované tak, aby pre žiakov neboli záťažou.

# Zákonom č. 93/2020 Z. z., ktorým sa menil a dopĺňal zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menili a dopĺňali niektoré zákony s platnosťou a účinnosťou od 25. 04. 2020, menil sa aj zákon č. 245/2008 Z. z. Vypustilo sa hodnotenie veľmi dobré výsledky, dobré výsledky, uspokojivé výsledky, neuspokojivé výsledky.

V zmysle Usmernenia na hodnotenie žiakov základných škôl v čase mimoriadnej situácie, spôsobenej prerušením vyučovania v školách v školskom roku 2019/2020, vydaného ministrom školstva, vedy, výskumu a športu SR a v zmysle súčasnej legislatívy, hodnotenie žiakov základných škôl za 2. polrok na prvom aj druhom stupni ZŠ bolo možné týmito spôsobmi:

1. slovným hodnotením,

2. hodnotenie známkou – klasifikácia,

3. kombinované hodnotenie – slovne a známkou.

Predmety, ktoré škola určila ako „neklasifikované“, a nehodnotili sa ani slovne – uviedlo sa slovo „absolvoval/a“ alebo „neabsolvoval/a“. Pre takéto predmety sa použil v tomto usmernení výraz nehodnotené.

Žiaci 1. ročníka ZŠ nemohli byť hodnotení známkou – boli hodnotení len slovne, okrem predmetov, ktoré škola určila ako nehodnotené (absolvoval/neabsolvoval).

Novelou č. 93/2020 Z. z. zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov zo dňa 25. 04. 2020 bola zrušená možnosť hodnotenia na vysvedčení pre prípravný ročník, nultý ročník, prvý ročník až štvrtý ročník základnej školy slovne stupňami:

• dosiahol veľmi dobré výsledky,

• dosiahol dobré výsledky,

• dosiahol uspokojivé výsledky,

• dosiahol neuspokojivé výsledky.

Slovné hodnotenie na 2. stupni základných škôl, bolo schválené len v 2. polroku šk. roka 2019/2020. V prípadoch, keď nebolo možné naplniť ciele niektorého predmetu vzhľadom na obdobie mimoriadnej situácie, bolo možné predmet nehodnotiť a použiť slovo „absolvoval“, prípadne „neabsolvoval“. Pri ňom bolo možné použiť slovný komentár. Slovný komentár pripojený k vyjadreniu „absolvoval“ alebo „neabsolvoval“ nemal charakter hodnotenia výkonu žiaka – išlo o nehodnotené predmety, preto mohlo byť obsahom slovného komentára napríklad ocenenie snahy žiaka pracovať aj v sťažených podmienkach a pod. Zároveň platilo ustanovenie vyhlášky 320/2008 Z. z. o základnej škole §18 ods. 10:

Žiakovi, ktorý je v niektorom vyučovacom predmete podľa školského vzdelávacieho programu neklasifikovaný, sa na vysvedčení a v katalógovom liste uvádza namiesto klasifikačného stupňa slovo:

a) absolvoval, ak sa žiak aktívne zúčastňoval na vyučovacom procese daného predmetu alebo

 ak bol žiak prítomný na vyučovacej hodine, aj keď zo závažných objektívnych dôvodov

 nepracoval,

b) neabsolvoval, ak žiak zo závažných dôvodov nemohol vykonávať požadované intelektuálne

 a motorické činnosti, a preto sa na vyučovacom predmete ospravedlnene nezúčastňoval; ak

 žiak na vyučovacej hodine nepracoval, nevie uplatniť svoje vedomosti a zručnosti ani na

 podnet učiteľa, celkové hodnotenie takého žiaka je neprospel.

Terminologické rozlíšenie pre účely tohto usmernenia:

Slovné hodnotenie bolo vyjadrenie (opis) toho, ako žiak plnil ciele vzdelávania v danom vyučovacom predmete mohlo mať formu:

• poukázania na prednosti, nedostatky, chyby, príčiny chýb a usmernenia, ako sa v budúcnosti

 chýb vyvarovať, odstrániť ich a zlepšiť svoj výkon;

• posúdenia a vyjadrenia rozdielu medzi prejaveným výkonom a požiadavkou; poukázania na

 možné príčiny tohto stavu; ponúknutia možnosti, ako tento stav zlepšiť; vyjadrenia dôvery

 v schopnosti žiakov. Slovný komentár nehodnotil vzdelávací výkon žiaka, ale opisoval skôr

 jeho úsilie, prístup k zvládnutiu mimoriadnej situácie.

# 18. 06. 2020 sme na mimoriadnej pedagogickej rade upravili klasifikáciu žiakov nasledovne:

1. – 2. ročník:

* slovenský jazyk a literatúra, matematika – slovné hodnotenie;
* anglický jazyk, prvouka, výtvarná výchova, hudobná výchova, telesná a športová výchova, náboženská výchova, etická výchova – absolvoval/a.

3. – 4. ročník:

* slovenský jazyk a literatúra, matematika, anglický jazyk, prírodoveda, vlastiveda – slovné hodnotenie;
* informatika, pracovné vyučovanie, výtvarná výchova, hudobná výchova, telesná a športová výchova, náboženská výchova, etická výchova – absolvoval/a.

5. – 9. ročník:

* slovenský jazyk a literatúra, matematika, anglický jazyk, nemecký jazyk, francúzsky jazyk – klasifikácia známkou;
* fyzika; chémia; dejepis; geografia; biológia; výtvarná výchova; hudobná výchova; telesná a športová výchova; náboženská výchova; etická výchova; tvorivé písanie a čítanie; občianska náuka – absolvoval/a.

V slovnom komentári triedne učiteľky žiakom na vysvedčení podľa hodnotenia vyučujúcich krátko zhodnotili vzdelávanie žiaka počas prerušeného vyučovania.

Pri hodnotení absolvoval/a písali vyučujúce slovný komentár, ktorý mohli podľa svojho uváženia prispôsobiť.

(1)

Žiak/čka sa počas dištančného vzdelávania pravidelne zúčastňoval/a online hodín, na ktorých aktívne pracoval/a. Pridelené zadania odovzdával/a načas, vypracoval/a aj všetky dobrovoľné úlohy.

(2)

Žiak/čka sa počas dištančného vzdelávania v prevažnej miere zúčastňoval/a online hodín, na ktorých aktívne pracoval/a. Pridelené zadania odovzdával/a zväčša načas, vypracoval/a aj väčšinu dobrovoľných úloh.

(3)

Žiak/čka sa počas dištančného vzdelávania občas zúčastňoval/a online hodín, na ktorých pracoval/a. Pridelené zadania odovzdával/a načas len niekedy, zriedkavo vypracoval/a aj dobrovoľné úlohy.

(4)

Žiak/čka sa počas dištančného vzdelávania veľmi zriedkavo zúčastňoval/a online hodín. Pridelené zadania odovzdával/a až po upozorneniach, dobrovoľné úlohy nevypracoval/a.

(5)

Žiak/čka sa počas dištančného vzdelávania nezúčastňoval/a online hodín. Pridelené zadania odovzdával/a až po viacerých upozorneniach, dobrovoľné úlohy nevypracoval/a.

Do dištančného vzdelávania sa od 16. 03. 2020 zapojili všetky vyučujúce a všetci žiaci.

Problém nastal pri online vzdelávaní. Približne 5 % žiakov sa nepripájalo z rôznych dôvodov, pani učiteľky pracovali z domu, potrebovali výkonnejšie notebooky, príp. potrebovali ich deti na domáce vzdelávanie. Podľa potreby si vyučujúce notebooky zapožičali zo školy. Museli zladiť aj online vzdelávanie svojich detí s online hodinami pre žiakov.

V spolupráci so zriaďovateľom sme zabezpečili internetové pripojenie do jednej rodiny, zo školy sme žiakom požičali počítačové zostavy, žiakom sme zabezpečovali pracovné listy v tlačenej forme, priebežne sme pracovali s niektorými žiakmi za veľmi prísnych hygienicko- bezpečnostných opatrení individuálne v škole, aby mali možnosť vzdelávania všetci žiaci. Ani po týchto opatreniach nepracovali všetci žiaci pravidelne a systematicky. Pani učiteľky a riaditeľka školy opakovane telefonicky upozorňovali rodičov, aby kontrolovali prácu svojich detí.

Rodičia mali problém s prihlasovaním na EduPage, príp. s inými aplikáciami. Hlavne mladší žiaci potrebovali zo začiatku pomoc rodičov pri online vyučovaní. Preto pani učiteľky prispôsobovali vyučovanie podľa možnosti rodičov, ktorí pracovali v 12-hodinových zmenách. Po dohode s rodičmi mali vyučujúce online hodiny aj po 18.00, keď prišli rodičia z práce.

Pred otvorením školy sme nainštalovali v budove školy bezdotykové dávkovače dezinfekčných prostriedkov. Žiaci mali k dispozícii papierové utierky na ruky.

Zo štátnych hmotných rezerv boli škole poskytnuté jednorazové ochranné rúška, ochranné štíty a dezinfekčný prostriedok.

Dňa 18. mája 2020 Ministerstvo školstva, vedy, výskumu a športu SR zverejnilo oficiálne dokumenty o tzv. návrate do škôl od 01. 06. 2020. Neskôr, 22. mája 2020 bolo vydané oficiálne Opatrenie Úradu verejného zdravotníctva SR a následne Rozhodnutie ministra školstva, vedy, výskumu a športu SR.

Ministerstvo školstva, vedy, výskumu a športu Slovenskej republiky umožnilo zriaďovateľom **otvorenie 1. – 5. ročníka základných škôl a školských klubov detí od 01. 06. 2020**. Zriaďovateľ, mesto Nemšová rozhodol o otvorení 1. – 5. ročníka v trvaní 9 hodín denne.

Otvorenie základnej školy bolo významným krokom:

* k znovuobnoveniu získaných návykov žiakov vo vzťahu ku vzdelávaniu, k obnoveniu prirodzeného socializačného prežívania žiakov v rovesníckych skupinách spred obdobia mimoriadneho prerušenia prevádzky kvôli prevencii nákazy COVID-19,
* k oživeniu ekonomiky prostredníctvom možnosti zákonných zástupcov nastúpiť do práce,
* k zníženiu zaťaženia zákonných zástupcov,
* k odbremeneniu veľkej časti učiteľov, ktorí museli realizovať vyučovanie za špecifických a neštandardných podmienok.

Pri návrate do školy:

* sme venovali priestor adaptácii na školské vzdelávanie;
* podporovali sme socializáciu žiakov;
* vyučovanie sme nevyužívali na „dobiehanie“ neprebratého učiva;
* vyučovanie prebiehalo v blokoch podľa potrieb vyučujúcej na I. stupni, na druhom stupni mali žiaci určené vyučovanie v blokoch podľa rozvrhu hodín;
* pri hodnotení a klasifikácii žiakov sme postupovali podľa usmernenia na hodnotenie žiakov ZŠ v čase mimoriadnej situácie;
* pozornosť sme venovali pedagogickej diagnostike stavu vedomostí a zručností žiakov za účelom naplánovania zmien v obsahu a cieľoch vzdelávania v nasledujúcom školskom roku;
* využívali sme zásady diferencovaného vyučovania.

Na mimoriadnej pracovnej porade 22. 05. 2020, po vzájomnej dohode sa prítomné dohodli na zachovaní delenia žiakov podľa jednotlivých tried s niektorými zmenami, ktoré vyplynuli z opatrení:

1. A Mgr. Edita Kadlečíková

1. B Mgr. Erika Lajčiaková

1. C Mgr. Lenka Mičková

1. D za Mgr. M. Bezákovú vyučovala Mgr. I. Škundová

2. A Mgr. Andrea Wiedermannová

2. B Mgr. Lenka Sabadková

2. C Mgr. Edita Peťková

3. A Mgr. Mária Moravčíková

3. B Mgr. Andrea Balajová

3. C PaedDr. Eva Ondrušková

4. A za Mgr. Zuzanu Hauk vyučovala Mgr. Simona Ištoková

4. B Mgr. Jeanette Śvaralová

4. A + 4. B, ktorí sa prihlásili do ŠKD učila Mgr. Anna Birasová.

Pani učiteľky sa v každom ročníku dohodli na rozvrhu, podľa ktorého učili. Vo všetkých ročníkoch sa učilo 4 hodiny denne.

V piatom ročníku prejavilo záujem o nástup do školy 11 žiakov 5. A, 11 žiakov 5. B. Kvôli dodržaniu maximálneho počtu 20 žiakov v skupine sme žiakov nemohli spojiť. Po dohode vyučujúcich na 2. stupni vyučovanie prebiehalo v 5. A a v 5. B nasledovne:

 5. A 5. B

Pondelok ANJ Ing. J. Sabadková Mgr. L. Turáková

Utorok SJL Mgr. O. Fraňová Mgr. M. Lašová

Streda MAT Mgr. J. Kebísková Mgr. M. Mojtová

Štvrtok BIO,GEG Mgr. D. Heynes Mgr. L. Turáková

Piatok THF Mgr. D. Heynes Mgr. M. Lašová

V rámci piatkového vyučovania triedne pani učiteľky v 5. ročníku realizovali aktivity súvisiace s prierezovými témami, aktivity zamerané na rozvíjanie sociálnych vzťahov v triede a podobne.

Od 08. 06. vyučovala vo štvrtok geografiu a biológiu v 5. A Mgr. Zuzana Škorvánková.

Aby sme dodržali homogénnosť skupín, museli sme vytvoriť 10 skupín školského klubu detí (ŠKD). Po vzájomnej dohode ŠKD pracoval od 01. 06. v tomto zložení:

1. A – Mgr. A. Panáková (po týždni sa vychovávateľka menila, pretože pani učiteľka vykonáva aj dištančné vzdelávanie a online hodiny na 2. stupni, prvý júnový týždeň 6. A, 6. B nemala online hodiny zo slovenského jazyka a literatúry).
2. B – Mgr. Zuzana Hlúšková
3. C – Mgr. Zuzana Begáňová
4. D – Mgr. Veronika Pažitná
5. A – Ľubomíra Pavlusová
6. B – Mgr. Zuzana Škorvánková

2. C – Mgr. Zuzana Hlatká

3. A – Mgr. Viera Číková

3. B – do ŠKD sa prihlásila len jedna žiačka, Mgr. Andrea Balajová oslovila rodičov

3. C – Mgr. Radka Bartáková

4. A + 4. B – Mgr. Lucia Urbánková

Triedy od 1. A po 4. B sa učili vo svojich kmeňových triedach. Triedy 3. C, 4. A/B sa učili v bloku C na 1. poschodí, triedy 5. A, 5. B v bloku C na prízemí.

Po zvážení odporúčania a nepremiešavania skupín žiaci prichádzali do školy v časových intervaloch a rôznymi vchodmi. Každý žiak pri prvom príchode do školy priniesol vyhlásenie zákonného zástupcu o  bezinfekčnosti. Taktiež ho musel predložiť vždy po vynechaní 3 a viac dní. Pri každom vchode každý deň zmerala poverená pani učiteľka teplotu všetkým prideleným žiakom a každý žiak bol povinný si pred vstupom do budovy školy vydezinfikovať ruky.

Príchod žiakov do školy:

* o 7.30 hod. - cez bočný vchod od KSŠ - 3. C, 4. A/B

- cez vchod pre imobilných - 1. C, 2. A

- cez hlavný vchod - 3. A, 3. B

* o 7.45 hod. - cez bočný vchod pri ŠKD - 1.A, 1. B, 1. D

- cez bočný vchod od KSŠ - 5. A, 5. B

- cez vchod pre imobilných - 2. B, 2. C

- cez hlavný vchod - 4. A, 4. B

Aj napriek snahe pomôcť rodičom, sme nedokázali zabezpečiť obmedzenia v počte detí a nepreskupovanie oddelení a ranný školský klub sme neotvorili.

Ďalším obmedzením boli rizikové skupiny zamestnancov. Jedna vychovávateľka v školskom klube detí bola tehotná, jedna žila v domácnosti s onkologicky chorou matkou. Ďalšie dve pedagogické zamestnankyne tiež žili v domácnosti s onkologicky chorými príbuznými.

Pre obmedzenie počtu žiakov do 20 v skupine sme vo štvrtom ročníku vytvorili tretiu skupinu štvrtákov, ktorú vyučovala katechétka. Vyučovanie v dvoch triedach na 1. stupni zabezpečovali vyučujúca druhého stupňa a pedagogická asistentka.

Na prvom stupni vzniklo 10 oddelení školského klubu detí, čo zodpovedalo počtu tried na prvom stupni. Počet žiakov v skupine bol rovnako obmedzený na 20. So zabezpečením prevádzky ŠKD pomáhali dve pedagogické zamestnankyne druhého stupňa, pedagogická asistentka a sociálna pedagogička.

Pre všetky pedagogické zamestnankyne, ktorým sa zmenila náplň práce, boli vypracované dodatky k pracovnej zmluve.

Po týždni sme pre nízky počet detí spojili skupiny, do konca júna pracovalo 6 oddelení školského klubu detí s vychovávateľkami.

Ďalším uvoľnením opatrení od 15. 06. 2020, bol zrušený počet žiakov v triede do 20, zrušilo sa zmiešavania detí v skupinách, zrušené bolo povinné meranie teploty, zrušený bol zákaz besiedok, posedení a podobných hromadných akcií, zrušené bolo organizovanie osôb pred školou, prevádzka školy bola stanovaná na max. 10 hodín denne.

Pred nástupom do zamestnania museli zamestnanci vyplniť dotazník o zdravotnom stave. Iný dotazník vypĺňali rizikoví zamestnanci, iný dotazník zamestnanci bez rizika. Obidvom skupinám sa pravidelne merala telesná teplota.

Dvaja prevádzkoví zamestnanci z dôvodu veku (nad 60 rokov) patrili tiež do rizikovej skupiny.

Finančné ohodnotenie zamestnancov

Všetci zamestnanci poberali do 03. 04. 2020 100 % priemerného zárobku. Od 04. 04. 2020, novelou Zákonníka práce pedagogickí zamestnanci, ktorí realizovali dištančné vzdelávanie, poberali 100 % funkčného platu, pedagogickí zamestnanci, ktorí nerealizovali dištančné vzdelávanie, poberali 80 % priemerného zárobku. Uplatňovalo sa ustanovenie § 250b ods. 6 t. j. **prekážka v práci** na strane zamestnávateľa, pričom ustanovenie § 142 ods. 4 Zákonníka práce nebolo dotknuté. Prevádzkoví zamestnanci poberali tiež 80 % priemerného zárobku.

**Voľba riaditeľa sa v podmienkach našej školy neuskutočnila, výberové konanie na riaditeľa/ku školy sa uskutočnilo v júni 2019. Doplňujúce voľby členov rady školy sa uskutočnili v decembri 2019.**

**Riaditeľka školy komunikovala s predsedníčkou rady školy elektronicky.**

Počas prerušeného vyučovania pracovali pani učiteľky so žiakmi dištančne prostredníctvom portálov EduPage, zborovna.sk, príp. prostredníctvom sociálnych sietí, ktoré preferovali rodičia. Hľadali možnosti spolupráce s rodičmi, pracovali pomocou rôznych komunikačných kanálov: Jitsi Meet, Cisco Webex Meetings. ZOOM, EduPage, WhatsApp, Messenger, Skype, Short Message Service (SMS). Pre jednoduchšiu spoluprácu, podľa podmienok a možností zabezpečovali samoštúdium žiakov aj prostredníctvom častého telefonovania.

Po približne dvoch týždňoch od prerušeného vyučovania začali p. učiteľky s prvými online hodinami prostredníctvom Cisco Webex Meetings, ZOOM, resp. Jitsi Meet. Úzkou spoluprácou vyučujúcich a vlastnou iniciatívou pani učiteliek vo veľmi krátkom čase vyučovali online. Podľa pravidelného rozvrhu začalo vyučovanie 27. 04. 2020. Rozvrh zástupkyňa riaditeľky školy aktualizovala každý týždeň a zverejňovala na web sídle školy.

Podľa dohovoru s rodičmi posielali niektoré vyučujúce v nižších ročníkoch všetky zadania na začiatku týždňa, aby si rodičia naplánovali vzdelávanie svojich detí. Ostatným posielali zadania pani učiteľky v čase rozvrhu hodín. Niektorí žiaci, ale aj rodičia zostali ľahostajní k vzdelávaniu na diaľku. Mnohí rodičia museli pracovať a deťom sa venovali až po príchode z práce. Pani učiteľky odpovedali bezprostredne, často aj vo večerných hodinách.

Po registrácii na Online PRACTICE aplikácii k učebnici Project od 5. – 9. ročníka využívali na hodinách anglického jazyka na precvičenie slovnej zásoby, nového učiva.

Riaditeľka školy telefonicky aj písomne upozorňovala rodičov, aby spolupracovali s vyučujúcimi a akceptovali systém vzdelávania.

Rozhodnutím zriaďovateľa bola od 01. 06. 2020 škola v prevádzke najviac 9 hodín. Vyučovanie prebiehalo od 01. 06. 2020 od 08.00 do 11.35 hodiny v blokoch.

01. 06. 2020 nastúpilo na dobrovoľné vzdelávanie cca 86 % žiakov 1. – 5. ročníka.

Od 15. 06. 2020 bola prevádzka školy predĺžená na 10 hodín denne, začal pracovať aj ranný školský klub detí od 06.00 do 07.45 hodiny. Popoludňajší čas školského klubu detí do 15.30 sa nezmenil.

Podľa rozhodnutia zriaďovateľa mohli od 22. 06. 2020 nastúpiť do školy žiaci 6. – 9. ročníka. Podľa podmienok školy nastúpilo do školy 24. 06. 2020 cca 89 % žiakov. Pobyt v škole bol zameraný na socializáciu žiakov, výmenu učebníc, realizáciu osnov prierezovej témy Ochrana života a zdravia.

Ukončenie školského roka sa uskutočnilo v škole, riaditeľka sa prihovorila prostredníctvom školského rozhlasu.

S deviatakmi sa v Kultúrnom centre Nemšová rozlúčil pri príležitosti ukončenia deviateho ročníka primátor mesta Nemšová za dodržania hygienických opatrení.

V podmienkach našej školy bol zrušený pobyt v škole v prírode, nerealizoval sa tanečný kurz spoločenskej výchovy a tanca, ktorý bol naplánovaný v spolupráci s mestom Nemšová, tretiaci nedokončili plavecký výcvik, zrušený bol aj aktívny týždeň v anglickom jazyku s native lektormi. Neuskutočnili sa gymnastické preteky, biologická olympiáda, Pytagoriáda, športovo-recitačné stretnutie so žiakmi zo ZŠ Hluk. Neuskutočnila sa práca v dielni pre našich žiakov v Strednej odbornej škole v Dubnici nad Váhom na získanie zručností. Matematická súťaž Klokan sa uskutočnila online.

Splnené ciele:

* Dodržiavali sme zákon 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov pri zverejňovaní osobných údajov žiakov a zamestnancov školy.
* Využívali sme elektronický systém prihlasovania žiakov na náboženskú a etickú výchovu, druhý cudzí jazyk v siedmom ročníku, záujem o dobrovoľné vzdelávanie a iné.
* Informované súhlasy sme rodičom poskytovali elektronicky.
* Pri príležitosti 100. výročia vzniku Slovenského národného divadla žiaci navštívili divadelné podujatia:
	+ - Tajný denník Adriana Molla – Štúdio L + S v Bratislave – žiaci 8. ročníka,
		- Cyrano z predmestia – Nová scéna v Bratislave – žiaci 9. ročníka,
		- Dievčatko Momo a stroj času – Bábkové divadlo v Žiline – žiaci 4. ročníka,
		- Boyband – Nová scéna v Bratislave – žiaci 7. ročníka,
		- Jack and Joe – Kino Hviezda v Trenčíne – žiaci 7. ročníka.
* Jedna ôsmačka sa zapojila do online súťaže Kytica 75 ruží k víťazstvu nad fašizmom, ktoré organizoval Slovenský zväz protifašistických bojovníkov.
* Pri prijímaní detí a žiakov sme žiadali od zákonných zástupcov rodné listy žiakov. Osobné údaje žiakov uvádzame v evidencii presne podľa rodných listov.
* Jednu disponibilnú hodinu v deviatom ročníku sme využili na posilnenie predmetu dejepis, neuskutočnili sme plánované exkurzie a návštevy pamätných miest na Slovensku, spojené s významnými udalosťami a osobnosťami našich národných dejín.
* Pri vypracovaní individuálneho vzdelávacieho programu žiaka so špeciálnymi výchovno-vzdelávacími potrebami sme spolupracovali s príslušným školským zariadením výchovného poradenstva a prevencie.
* Počas prerušeného vyučovania sa žiaci a pedagogickí zamestnanci naučili pracovať s aplikáciami a využívať ich na vzdelávanie.
* Výchovná poradkyňa spolupracovala s rodičmi a žiakmi, poskytovala im informácie o možnostiach a podmienkach štúdia pre žiakov, ktorí končia školskú dochádzku.
* Vo vzdelávaní uplatňovali vyučujúce prierezové témy a medzipredmetové vzťahy.
* Pri domácom vzdelávaní viedli vyučujúce žiakov k čítaniu s porozumením.
* Žiaci sa učili učiť sa, vytvoriť si vlastný systém a režim vzdelávania.
* Žiaci doma zbierali štuple z PET fliaš a batérie, ktoré priniesli v júni 2020 do školy.
* Kontrolu zápisov v elektronických triednych knihách pravidelne vykonávala zástupkyňa riaditeľky školy.
* Ukončenie adaptačného vzdelávania dvoch pedagogických zamestnankýň, ktoré boli v rizikovej skupine sa uskutočnilo obhajobou záverečnej práce a pohovorom.
* Ukončenie adaptačného vzdelávania ďalších dvoch pedagogických zamestnankýň, sa uskutočnilo otvorenou hodinou, resp. otvorenou online hodinou, obhajobou záverečnej práce a pohovorom.
* Rodičom žiakov so špeciálnymi výchovno-vzdelávacími potrebami sme dali možnosť konzultovať domáce vzdelávanie počas prerušeného vyučovania s odborníkmi, ale rodičia neprejavili záujem.

Nesplnené ciele:

* Vzdelávacie štandardy, tematické výchovno-vzdelávacie plány jednotlivých predmetov (vrátane INF, TSV, VYV, HUV, TEH) neboli počas prerušeného vyučovania splnené.
* Účasť v postupových športových súťažiach a olympiádach.
* Súťaž prostredníctvom Skype zo žiakmi z Palu z dôvodu karantény.

Za veľmi prísnych hygienických opatrení sa integrovaný žiak vzdelával v škole so svojou asistentkou spolu so žiakom, ktorý aj napriek upozorneniam nepracoval.

V druhej skupine pracovali žiaci so sociálnou pedagogičkou. Aj napriek zavedeniu internetu v spolupráci so zriaďovateľom do domácnosti žiakov a zapožičaniu počítačových zostáv zo školy žiaci doma nepracovali, nezapájali sa do online hodín, rodičia im nevedeli pomôcť s prácou na portáloch EduPage a bezkriedy. Do online vzdelávania sa počas prerušeného vzdelávania zapojili, len keď im bolo umožnené pracovať v škole. S technikou a prihlasovacími heslami pomohla deťom správkyňa počítačovej siete. Týmto žiakom sme poskytli aj pracovné listy v tlačenej forme, pretože by nepracovali vôbec. Riaditeľka školy im pracovné listy zaniesla domov.

Matka jedenej prváčky s triednou učiteľkou nekomunikovala vôbec, nereagovala ani na komunikáciu s riaditeľkou školy, neprevzala si list, v ktorom ju riaditeľka školy vyzývala, aby s dcérou pracovala. V stanovenom čase si v škole nevyzdvihla ani zošity s predtlačou, do ktorých deti počas domáceho vzdelávania cvičili písanie. Zošity s predtlačou odniesla prváčke zamestnankyňa školy. Pri návrate do školy 01. 06. 2020, priniesla prváčka zošit s predtlačou nevypísaný, doma nepracovala, necvičila písanie. Nepoznala písmenká, nevedela text prepísať, ani odpísať. V škole musela pracovať pod dohľadom pedagóga, aj keď nie je integrovaná. Podľa vyjadrenia matky, prečo s dcérou nepracovala, bolo jej zamestnanie, pretože žije s dvoma deťmi sama.

Žiaci druhého stupňa, ktorí nereagovali na upozornenia vyučujúcich, pracovali v škole v samostatnej skupine s externou vyučujúcou. S jej výdatnou pomocou žiaci vypracovali úlohy, ktoré pani učiteľky hodnotili a klasifikovali. Napriek tomu, dvaja žiaci nevypracovali všetky zadania, museli pracovať aj koncom augusta.

Silné stránky počas mimoriadnej situácie:

* Dôslednosť vyučujúcich.
* Rýchle reagovanie na online vyučovanie.
* Rýchle nadobudnutie zručností pri práci s aplikáciami.
* Výborná vzájomná spolupráca a pomoc vyučujúcich pri využívaní technológií.
* Komunikácia vyučujúcich s rodičmi podľa časových možností rodičov.
* Podpora rodičov svojim deťom pri domácom učení.
* Technické vybavenie školy a zapožičanie počítačov na home office.
* Zapožičanie počítačov zo školy žiakom.
* Doučovanie žiakov 6. – 9. ročníka nad rámec vzdelávania.
* Veľmi dobré vybavenie technikou v škole.
* Spolupráca s externou vyučujúcou.
* Výborný prehľad o aktivite žiakov pri vypracovaní zadaní.
* Rýchla komunikácia a spätná väzba.

Slabé stránky počas mimoriadnej situácie:

* Žiakom pomáhali v domácom prostredí rodičia.
* Žiaci odmietali pracovať samostatne.
* Vyučujúca nie je v priamom kontakte so žiakom.
* Nekvalitný signál pri online vzdelávaní.
* Úmyselné nevyužívanie zariadení pri online vzdelávaní žiakov.
* Žiaci spolupracovali v skupinách, jeden vypracoval správne odpovede a poslal ďalším.
* Neúmerne výborné výsledky žiakov v testoch v porovnaní so schopnosťami žiakov.
* Sledovanie online hodín rodičmi bez vedomia vyučujúcich.
* Veľa žiakov doma nepracovalo.
* Rodičia boli zo situácie frustrovaní, niektorí nedokázali zladiť pracovné povinnosti s domácim vzdelávaním žiakov.

Príležitosti aj počas riadneho vyučovania:

* Využívať technológie na zadávanie testov na vyučovaní.
* Zlepšenie digitálnych zručností pedagógov.

Hrozby aj počas riadneho vyučovania:

* Niektorí žiaci si ťažšie zvykajú na pravidelný režim v súvislosti s prerušeným vyučovaním.
* Nedostatočný internetový signál.

V redukcii učiva, príp. jeho úpravách sme sa riadili pokynmi Ministerstva školstva, vedy, výskumu a športu Slovenskej republiky.

**V jednotlivých ročníkoch a predmetoch nebolo odučené učivo podľa vzdelávacích štandardov. Vyučujúce si v novom školskom roku aktualizujú časovo-tematické plány tak, aby učivo prebrali.**

**Učivo, ktoré bolo v jednotlivých ročníkoch odučené/neodučené počas dištančného vzdelávania.**

**Hlavné vzdelávacie oblasti:**

Vzdelávacia oblasť: **Jazyk a komunikácia**

**Slovenský jazyk a literatúra**

1., 2., 3. ročník – učivo prebraté podľa tematických výchovno-vzdelávacích plánov.

4. ročník, Mgr. Zuzana Hauk, Mgr. Jeanette Švaralová.

**Neprebrané učivo:** neohybné slovné druhy (príslovky, predložky, spojky, častice, citoslovcia; predložky len v spojení s podstatným menom).

5. ročník, Mgr. O. Fraňová, Mgr. M. Lašová

**Neprebrané učivo:** príslovia a porekadlá, spisovný jazyk a nárečia, dynamický opis; (príslovky, predložky, spojky, častice, citoslovcia; predložky len v spojení s podstatným menom).

6., 7., 8., 9. ročník – dokončené učivo podľa tematických výchovno-vzdelávacích pánov.

**Anglický jazyk**

1. A, Mgr. Simona Ištoková

**Neprebraté učivo:**

Lekcia 8, tematický celok Moje zmysly.

2. A, 2. B, 2. C, Mgr. Simona Ištoková

**Neprebraté učivo:**

Lekcia 8, tematický celok Počasie. Lekcia 9, tematický celok Oblečenie.

**3**. C, Mgr. Simona Ištoková

**Neprebraté učivo:**

Lekcia 11, tematický celok Výživa a zdravie. Lekcia 12, tematický celok Kalendár, režim dňa.

3. B, Dana Heynes
**Neprebraté učivo**:
Lekcia 11, tematický celok Výživa a zdravie, jedlo/jedlá.
Lekcia12, tematický celok Kalendár, režim dňa. Jednoduchý prítomný čas, príslovky, dni v týždni.

4. B, 17 žiakov, Ing. Jaroslava Sabadková

**Neprebrané učivo**:

Lekcie 10. – 12., v období od 01. 06. 2020, keď väčšina detí nastúpila do školy, online hodiny ani dištančné vzdelávanie neboli.

5. A, Ing. Jaroslava Sabadková

**Prebrané učivo** z každej lekcie 1. – 6.

6. B, Ing. Jaroslava Sabadková

**Neprebrané učivo**: lekcia 6 C, D.

9. A, Ing. Jaroslava Sabadková

**Neprebraté učivo:** 6. lekcia C, D.

Vzdelávacia oblasť: **Matematika a práca s informáciami**

**MATEMATIKA**

Matematika 6. A, Mgr. Júlia Kebísková, 6. B, Mgr. Lenka Tršková

 **Neprebrané učivo:**

 TC: Trojuholník, zhodnosť trojuholníkov. Konštrukcia trojuholníka podľa vety sss, sus, usu,

 konštrukcia pravidelného 6-uholníka.

TC: Kombinatorika v kontextových úlohách. Riešenie kombinatorických úloh.

 Matematika 7.A, Mgr. Júlia Kebísková

**Neprebrané učivo:** Kombinatorika

Matematika8. A, Mgr. Monika Mojtová, 8. B, Mgr. Júlia Kebísková

**Prebrané takmer všetko učivo** 8. ročníka. V 9. ročníku bude potrebné prebrať učivo Talesova kružnica a jej využitie pri konštrukčných úlohách. Všetko učivo treba utvrdiť.

Matematika9. A, Mgr. Monika Mojtová

**Prebrané všetko** učivo 9. ročníka, potrebné je všetko učivo utvrdiť.

 Vzdelávacia oblasť: **Človek a spoločnosť**

**Občianska náuka**

Mgr. Andrea Panáková

**Neprebrané učivo:**

**6. ročník** – Tradície môjho regiónu.

**9. ročník** – Druhy poistenia. Práva spotrebiteľa v EÚ.

**7. ročník** – prebraté všetky učivá

**8. ročník** – prebraté všetky učivá

Vzdelávacia oblasť: **Človek a príroda**

**CHÉMIA**

Chémia 7. A, Mgr. Mojtová

**Prebrané všetko učivo** 7. ročníka.

Chémia 8. A, 8. B, Mgr. Mojtová

**Prebrané všetko učivo** 8. ročníka. Laboratórne pokusy a práce boli žiakom sprostredkované prostredníctvom videí alebo obrázkov, niektoré realizovali v rámci projektov v domácom prostredí. V 9. ročníku bude potrebné utvrdiť hlavne tvorbu názvov a vzorcov zlúčenín.

Chémia 9. A, Mgr. Mojtová

**Prebrané všetko učivo.**

**BIOLÓGIA**

Biológia 5. A, 5. B, Mgr. LenkaTuráková

**Učivo prebrané podľa plánu.**

Biológia 6. A, Mgr. Júlia Kebísková, 6. B, Mgr. L. Turáková

**Učivo prebrané podľa plánu.**

Biológia 7. A, Mgr. Lenka Turáková

**Učivo prebrané podľa plánu.**

Biológia 8. A, Mgr. J. Kebísková, 8. B, Mgr. Lenka Turáková

**Učivo prebrané podľa plánu.**

Biológia 9. A, Mgr. Lenka Turáková

**Učivo prebrané podľa plánu.**

**GEOGRAFIA**

Geografia 5. A, 5. B, Mgr. Zuzana Škorvánková

**Neprebrané učivo:** Mestá a vidiecke sídla. Pamiatky UNESCO na Slovensku a vo svete. Turistické vybavenie, mapy a značky.

Geografia 6. A, 6. B, Mgr. Zuzana Škorvánková

**Učivo prebrané podľa plánu.**

Geografia 7. A, Mgr. Zuzana Škorvánková

**Učivo prebrané podľa plánu**.

Geografia 8. A, 8. B, Mgr. Zuzana Škorvánková

**Neprebrané učivo:** Prešovský kraj.

Geografia 9. A, Mgr. Zuzana Škorvánková

**Učivo prebrané podľa plánu.**

**FYZIKA**

Fyzika 6. A, 6. B, Mgr. Viera Číková

**Prebrané všetky tematické celky, ale nie všetko učivo.**

**Neprebrané učivo:**

Tematické celky: Správanie telies v kvapalinách.

Objem kvapaliny vytlačenej telesami.

Hmotnosť telies ponorených v kvapaline.

Správanie sa telies v kvapalinách s rôznou hustotou.

Vplyv teploty na hustotu – aktivita – balóniky naplnené vodou rôznej teploty.

Správanie sa telies vo vzduchu a plynoch.

Experimenty k danému učivu.

Fyzika7. A, Mgr. Viera Číková

**Prebrané všetky učivá, ale neuskutočnili sa žiadne experimenty a tiež žiaci nemajú upevnené zručnosti pri riešení príkladov na teplo**.

Fyzika 8. A, 8. B, Mgr. Viera Číková

**Neprebrané učivo:**

Sila a pohyb. Práca.

Energia. Mechanická práca.

Výkon.

Polohová a pohybová energia.

Zákon zachovania energie a vzájomná premena energie.

Zdroje energie.

**Komplementárne vzdelávacie oblasti:**

Vzdelávacia oblasť: **Človek a hodnoty**

**Náboženská výchova**

Mgr. Anna Birasová

**Neprebrané učivo:**

5. ročník: Dialóg cez službu.

7. ročník: Rešpektovanie vierovyznaní. Láska ako princíp slobody.

8. ročník: Dôstojnosť a výkon. Kultúra života.

9. ročník: Zodpovednosť za budovanie vzťahov. Zodpovednosť človeka za svet v ktorom žije.

**Etická výchova**

 Mgr. Viera Číková

**Neprebrané učivo:**

5. ročník: Tvorivosť v medziľudských vzťahoch (prebrané len 2 učivá), Etické aspekty ochrany prírody.

6. ročník: Pozitívne vzory správania v histórii a v literatúre, Pozitívne vzory v každodennom živote, Prosociálne správanie.

7. ročník: Etické aspekty integrovania sexuálnej zrelosti do kontextu osobnosti, Vzťah k chorým, starým, zdravotne a sociálne znevýhodneným ľuďom.

8. ročník: Ekonomické hodnoty a etika (prebrané len 2 učivá), Dobré meno a pravda ako etické hodnoty, Tvorivosť v medziľudských vzťahoch.

Vzdelávacia oblasť: **Človek a svet práce**

**Technika**

5. A , 5. B**,** Mgr. Dana Heynes

**Neprebraté učivo:**

Plánovanie a vedenie domácnosti, rozpočet domácnosti, vedenie domáceho účtovníctva.

Príprava jedál a výživa.

5. B, Mgr. Lenka Sabadková

**Neprebraté učivo:** Želania, potreby, peniaze, Peniaze a práca, Rozpočet domácnosti, Vedenie domáceho účtovníctva, Príprava jedla – teplá kuchyňa.

5. A, Mgr. Viera Číková

**Neprebraté učivo:** Plánovanie a vedenie domácnosti – zostali 2 učivá (Peniaze, želania a potreby. Peniaze a práca – robili projekt).

Príprava jedál a výživa. V rámci učiva Príprava jedla – teplá kuchyňa varili puding, krupicovú kašu.

6. A, 6. B,Mgr. Dana Heynes

**Neprebraté učivo:** Elektrická energia a elektrické obvody. Jednoduché stroje a mechanizmy.

6. A, 6. B, Mgr. Viera Číková

**Neprebraté učivo**: Technické materiály, plasty – zostalo jedno učivo. (Robili projekt o reaktoplastoch a termoplastoch).

Elektrická energia, elektrické obvody, zostali tri učivá.

Jednoduché stroje a mechanizmy, zostali dve učivá a opakovanie tematického celku.

7. A, Mgr. Dana Heynes

**Neprebraté učivo:**

Svet práce – povolanie a zamestnanie.

Stroje a zariadenia v domácnosti.

Domáce práce a údržba domácnosti.

Plánovanie a vedenie domácnosti.

7. A, Mgr. Viera Číková

**Neprebraté učivo:** Svet práce – ostalo 6 učív. (Možnosti vzdelávania – náplň učebných a študijných odborov, robili projekt).

Stroje a zariadenia v domácnosti – 1 hodina zostala

Domáce práce v domácnosti – 1 hodina zostala

Plánovanie a vedenie domácnosti – 4 hod. ostali, opakovanie, údržba areálu školy

8. A, dievčatá**,** Mgr. Dana Heynes

**Neprebraté učivo:** Svet práce – povolanie, mzda a dane, podnikanie.

8. B, dievčatá, Mgr. Zuzana Hauk

**Neprebraté učivo:** Tematický celok Svet práce.

8. A, 8. B chlapci, Mgr. Viera Číková

**Neprebraté učivo**: Svet práce.

9. A,Mgr. Dana Heynes, Mgr. Viera Číková

 **Neprebraté učivo:**

Svet práce – voľba profesijnej orientácie, poradenské služby, podnikanie, druhy a štruktúra organizácií, najčastejšie formy podnikania.

Plánovanie a vedenie domácnosti.

Pestovateľské práce.

Príprava jedál a výživa.

Vzdelávacia oblasť: **Umenie a kultúra**

**Výtvarná výchova**

5. B, Mgr. Zuzana Hauk

**Neprebraté učivo:**

Tematický celok: Tradície a podnety remesiel. Podnety poznávania sveta.

5. A, Mgr. Edita Peťková

**Neprebraté učivo:**

Synestetické podnety. Grafická partitúra. Podnety poznávania sveta. Inšpirácie v dejinách – naši predkovia.

Podnety poznávania sveta: Dejiny v tvaroch a obrazoch. Výtvarný zemepis. Tradícia a identita rôznych skupín ľudí. Výtvarné reakcie na rôzne typy regionálnych ornamentov.

Škola v galérii: Čo je galéria. Zoznámenie sa s priestorom galérie. Originál výtvarného diela.

Objavovanie diela. Galéria.

6. A, 6. B,Mgr. Edita Peťková

**Neprebraté učivo:**

Podnety dizajnu: Odev a doplnky. Hviezdy a móda. Odev a povolanie.

Elektronické médiá: Úpravy obrázkov. Spracovanie a montáž obrazu.

Synestetické podnety: Farebná hudba. Zvukové umenie.

Podnety poznávania sveta: Výtvarná biológia.

Tradícia a podnety remesiel: Výtvarné spracovanie tradícií. Košikárstvo. Výtvarné reakcie na tradične formy.

Škola v galérii: Obraz pre 5 zmyslov. Zobrazujúce a nezobrazujúce skutočnosť. Ako na nás pôsobia farby.

7. A, Mgr. Mária Bezáková

**Neprebraté učivo:**

Funkcie architektonického priestoru: Priestor pre sústredenie, učenie sa, výtvarné činnosti, pohyb, odpočinok; spoločný a súkromný priestor, sviatočný (posvätný) a všedný priestor, vonkajší a vnútorný priestor.

Výraz architektonického priestoru: (napr. stiesnený, smutný, chladný, intímny, príjemný, veľkolepý, slávnostný, veselý) typy architektonických priestorov.

Fotografovanie krajiny, premeny denného svetla, formát, výrez, približovanie, detail a celok ukážky krajinárskej fotografie.

Scenár, príprava videa, klipu (námet, akcia, dej) rozkreslenie kľúčových scén – storybord.

Návrh postáv (výzor, kostým) návrh filmovej scény, kostýmu ku scenáru.

Telesá v 3D programe (nástroje, Rectangle, Circle, Move, Copy, Push/Pull, Select, Line, Arc, Eraser, Zoom, PaintBucket), kompozície z kvádrov, kociek a valcov, alebo architektúra.

Kopírovanie, spájanie, telies vyfarbovanie telies a priraďovanie textúr.

Ukladanie modelov do formátu skp export do formátu jpg.

Návrh dizajnu výrobku (napr. automobil, bicykel, domáci spotrebič, počítač, športové náradie), tvar vo vzťahu k funkčnosti a vizuálnej zaujímavosti dizajn výrobkov a transportdizajn (dizajn dopravných prostriedkov).

Legendy a história regiónu (obce, sociálnej skupiny) pamiatky regiónu a ich príbehy, miestne zvyky, miestne remeselné tradície, ich história.

Výtvarná interpretácia regionálnych legiend, histórie, pamiatok, remeselných tradícií.

Vyjadrenie chutí výtvarnými prostriedkami (zobrazujúcim alebo abstraktným spôsobom), koreniny, bylinky, čaje, jedlá a ich farebné (tvarové, materiálové, gestické ) vyjadrenie.

Výtvarné interpretácie gramatických tvarov (napr. slovných druhov, vetných členov, homoným, synoným, opozít) priraďovanie výtvarných znakov ku slovám.

Vizuálna poézia (náhrada slov grafickými znakmi, obrazmi, fotografiami, prírodninami alebo objektmi alt. predmetmi).Téma súvisí s tematickým celkom Podnety výtvarného umenia (dadaizmus).

8. A, 8. B,Mgr. Edita Peťková

**Neprebraté učivo:**

Podnety poznávania sveta: Výtvarné reakcie na gramatické a matematické štruktúry. Možnosti výtvarného zobrazenia gramatických javov. Možnosti výtvarného zobrazenia matematických javov.

Elektronické médiá: Príprava elektronickej prezentácie – zásady prezentácie. Príprava elektronickej prezentácie. Vlastné portfólio. Portfólio vytvorené na základe polotovarov pripravených na počítači.

Škola v galérii: Čo je galéria. Zoznámenie sa s priestorom galérie a jeho géniom loci.

Podnety moderného a súčasného výtvarného umenia: Procesuálne umenie. Inštalácia procesuálneho umenia.

Výtvarné vyjadrovacie prostriedky: Štylizácie – štylizačné variácie jedného predmetného tvaru.

Štylizácie – štylizačné posuny: geometrizácia. Plošná geometrická kompozícia.

9. A**,** Mgr. Mária Bezáková

**Neprebraté učivo:**

Hra na filmový štáb – rôzne úlohy pri príprave a realizácii filmu.

Post produkcia obrazovej a zvukovej časti videoklipu, fotografie prenos dát (z kamery, fotoaparátu alebo mobilného telefónu do počítača).

Uloženie dát, videoformát.

Výber, úpravy, strihanie a spájanie zvuku a obrazu prezentácia videoklipu.

Telový dizajn – úprava tváre (make-up), účesu, očí, nechtov; optické korekcie tvaru a výrazu tváre, líčenie.

Kaderníctvo, maskovanie, líčenie, kamufláž (televízne, divadelné, fantazijné, historické...).

Experimentovanie so svojim zovňajškom, body art.

Tradičné (ľudové, historické) remeslá (techniky a výrobky).

Výtvarná interpretácia vybranej tradičnej techniky.

Výrazne odlišné hudobné formy (napríklad: symfónia, sonáta, fuga, ária...).

Vyjadrenie vizuálnych analógií prostredníctvom výtvarných prostriedkov.

Dielo (objekt, obraz), ktoré využíva výtvarné vlastnosti fyzikálneho/chemického/ biologického procesu alebo zobrazuje samotný proces – procesuálne umenie.

**Hudobná výchova**

5. A, 5. B, Mgr. Andrea Wiedermannová

**Neprebraté učivo:**

Celok: Hlasové činnosti, inštrumentálne činnosti. Aktívne počúvanie hudby. Hudobno-pohybové činnosti. Hudba spojená s inými druhmi umenia.

Antonín Dvořák – Opera Rusalka.

Gejza Dusík – Opereta Rusalka.

Peter Iľjič Čajkovskij – Balet Luskáčik.

Hudobno-dramatický príbeh Trojruža.

Hra na divadlo Nitriansky pernikár, Lesný karneval.

Skladby na počúvanie a hudobno-dramatické celky.

6. A, 6. B, Mgr. Lenka Sabadková

**Neprebraté učivo:**

Rôzne nástrojové zoskupenia v tzv. populárnej hudbe. Zmena pohybu v súlade so zmenou formotvorného prvku, pohybová spontánnosť, uvoľnenosť – hudobno-pohybové činnosti. Hudobno-dramatické činnosti.

8. A, 8. B, Mgr. Lenka Sabadková

**Neprebraté učivo:**

Žánre populárnej hudby. Muzikál na Slovensku. Kabaret. Popová hudba. Slovenská a česká popová hudba.

Vzdelávacia oblasť: **Zdravie a pohyb**

**Telesná a športová výchova**

5. A, 5. B,Mgr. Dana Heynes

**Neprebraté učivo:**

Basketbal, telesná zdatnosť a pohybová výkonnosť, fresbee, atletika, sezónne pohybové činnosti.

5. A, 5. B, Mgr. Zuzana Škorvánková

**Neprebraté učivo:**

Prehadzovaná, telesná zdatnosť a pohybová výkonnosť, atletika, frisbee, sezónne pohybové činnosti.

6. A, 6. B,Mgr. Dana Heynes

**Neprebraté učivo:**

Prehadzovaná, telesná zdatnosť a pohybová výkonnosť, bedminton, atletika, sezónne pohybové činnosti.

6. A, 6. B, Mgr. Zuzana Škorvánková

**Neprebraté učivo:**

Volejbal, stolný tenis, basketbal, atletika, frisbee, sezónne pohybové činnosti.

7. A,Mgr. Dana Heynes

**Neprebraté učivo:**

Stolný tenis, telesná zdatnosť a pohybová výkonnosť, florbal, atletika, sezónne pohybové činnosti.

7. A, Mgr. Zuzana Škorvánková

**Neprebraté učivo:**

Futbal, stolný tenis, telesná zdatnosť a pohybová výkonnosť, atletika, frisbee.

8. A, 8. B**,** Mgr. Dana Heynes

**Neprebraté učivo:**

Volejbal, telesná zdatnosť a pohybová výkonnosť, fresbee, atletika, sezónne pohybové činnosti.

8. A, 8. B, Mgr. Zuzana Škorvánková

**Neprebraté učivo:**

Basketbal, telesná zdatnosť a pohybová výkonnosť, atletika, frisbee, sezónne pohybové činnosti.

9. A,Mgr. Dana Heynes

**Neprebraté učivo:**

Futbal, telesná zdatnosť a pohybová výkonnosť, stolný tenis, atletika, sezónne pohybové činnosti.

9. A, Mgr. Zuzana Škorvánková

**Neprebraté učivo:**

Basketbal, telesná zdatnosť a pohybová výkonnosť, atletika, frisbee, sezónne pohybové činnosti.

**Počas prerušeného vyučovania absolvovali pedagogické zamestnankyne aktualizačné samovzdelávanie s prácou s aplikáciami.**

**Z dôvodu prerušenia vyučovania nebolo uskutočnené vzdelávanie pedagogických zamestnancov a žiakov na prácu so žiakmi s poruchou autistického spektra – Aspergerov syndróm, ktorý bol diagnostikovaný dvom žiakom.**

 **ŠKOLSKÁ JEDÁLEŇ**

Všetky zamestnankyne poberali do 03. 04. 2020 100 % priemerného zárobku. Od 04. 04. 2020 novelou Zákonníka práce, zamestnankyne školskej jedálne vrátane vedúcej, poberali 80 % funkčného platu. Uplatňovalo sa ustanovenie § 142 ods. 3 alebo 4 Zákonníka práce, t. j. **prekážka v práci** na strane zamestnávateľa.

Úrad verejného zdravotníctva SR opatrením č. OLP/4204/2020 z 22. mája 2020 s účinnosťou od 1. júna 2020 rozšíril výnimku z uzatvorenia zariadení pre deti a mládež vrátane zariadení starostlivosti o deti do 3 rokov veku podľa § 24 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov nariadeného opatrením č. OLP/3795/2020 z 5. mája 2020 o zariadenia školského stravovania bez obmedzení. Ich prevádzka bola obnovená aj rozhodnutím ministra školstva, vedy, výskumu a športu č. 2020/12033:1-A2110 z 22. mája 2020 s účinnosťou od 1. júna. Na základe uvedeného bolo možné podávať diétne stravovanie v zariadeniach školského stravovania.

Minister školstva, vedy, výskumu a športu Slovenskej republiky podľa rozhodnutia číslo 2020/11506:1 – A2110 a podľa § 140 ods. 13 a § 150 ods. 8 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov v súlade s opatrením Úradu verejného zdravotníctva SR č. OLP/3991/2020 z 13. 05. 2020 okrem iného obnovil prevádzku zariadení školského stravovania v rozsahu a za podmienok uvedených v opatrení Úradu verejného zdravotníctva SR č. OLP/3991/2020 z 13. 05. 2020. Diétne stravovanie sa v čase mimoriadneho prerušenia školského vyučovania neposkytovalo.

Usmernením hlavného hygienika Slovenskej republiky k prevádzke školských stravovacích zariadení podľa § 24 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov bol vydaný dokument s cieľom poskytnúť usmernenie pre obnovenie prevádzky školských stravovacích zariadení v zmysle opatrenia Úradu verejného zdravotníctva Slovenskej republiky č. OLP/4204/2020 zo dňa 22. 05. 2020. Bolo treba dodržať aj všeobecné povinnosti zamestnancov školských stravovacích zariadení.

Povinnosťou bolo:

- vypracovať dodatok k prevádzkovému poriadku, s organizáciou režimu stravovania počas

 otvorenia prevádzky zariadení školského stravovania v čase mimoriadnej situácie; nebolo

 potrebné zaslanie na posúdenie na RÚVZ;

- každý zamestnanec si mal kontrolovať aktuálny zdravotný stav (ráno pred odchodom do práce

 zmerať teplotu, v prípade zvýšenia teploty nad 37,5 stupňov Celzia, zostať doma a túto

 skutočnosť bezodkladne oznámiť zamestnávateľovi;

- následne kontaktovať ošetrujúceho lekára v prípade zdravotných ťažkostí v súvislosti s

 respiračným systémom (kašeľ, sťažené dýchanie, nádcha);

- pokiaľ zamestnanec žil v spoločnej domácnosti s osobou chorou na COVID-19, alebo

 podozrivou z ochorenia COVID-19, alebo bol s takouto osobou v kontakte, alebo v blízkej

 rodine bol niektorý príslušník rodiny v karanténe, musel bezodkladne oznámiť túto skutočnosť

 zamestnávateľovi – v takomto prípade bol z prípravy stravy vylúčený;

- preškoliť a viesť dokumentáciu o preškolení zamestnancov o poznatkoch, všetkých

 preventívnych opatreniach, ktoré musel poznať a realizovať v praxi každý zamestnanec

 ohľadom ochorenia COVID-19;

- upraviť frekvenciu a spôsob sanitácie a dezinfekcie v prevádzke (druhy používaných čistiacich

 a dezinfekčných prostriedkov, čistiacich pomôcok) a viesť súvisiacu dokumentáciu, vrátane

 spôsobu príjmu a preberania surovín;

- umývať si ruky často mydlom a teplou vodou;

- nedotýkať sa neumytými rukami očí, nosa i úst;

- zakrývať si nos a ústa pri kašľaní a kýchaní jednorazovou papierovou vreckovkou a následne

 ju zahodiť do koša;

- vyhýbať sa na pracovisku a mimo pracoviska blízkemu kontaktu s ľuďmi, ktorí javia príznaky

 respiračného ochorenia;

- dodržiavať vzdialenosť najmenej jeden a pol metra medzi sebou;

- dodržiavať prísne hygienický spôsob prípravy pokrmov – dodržiavanie zásad systému

 HACCP;

- upraviť povinnosti pre zamestnancov, ktorí zabezpečovali balenie a výdaj stravy;

- zamestnanci školskej jedálne výrobné priestory počas pracovnej doby neopúšťali, iba v

 mimoriadnych prípadoch, aby sa minimalizovalo epidemiologické riziko pri výrobe jedál a

 nápojov;

- zabezpečiť balenie a výdaj stravy externým stravníkom a deťom, ktoré pokračovali iba v

 dištančnom vzdelávaní s tým, že bolo zriadené výdajné okienko tak, aby sa eliminoval kontakt

 s internými stravníkmi za dodržania nasledovných hygienických podmienok;

- rešpektovanie minimálneho kontaktu, vrátane zákazu podávania rúk;

- personál vydávajúci stravu bol povinný používať jednorazové rukavice;

- pre seniorov bol vyhradený časový interval odberu stravy tak, aby nedochádzalo k ich

 kontaktu so zákonnými zástupcami alebo poverenými osobami;

- pokrmy sa vydávali do jednorazových obalov (pre deti aj seniorov);

- dezinfikovali sa povrchy stolov po každej skupine;

- príbory boli zabalené do servítky, príbor vydávala poverená kuchárka.

Stravovanie detí I. stupňa ZŠ:

- sa uskutočnilo pri zachovaní sprísnených hygienických opatrení;

 - pri vstupe do školskej jedálne sme zabezpečili dezinfekciu;

- počas prítomnosti v školskej jedálni si deti prekrývali horné dýchacie cesty rúškom, ktoré

 mohli sňať počas konzumácie obeda;

- výdaj jedla bolo potrebné uskutočniť do troch hodín od jeho prípravy v záujme dodržania

 epidemiologickej bezpečnosti;

- stravovanie žiakov prebiehalo v skupinách tak, ako boli žiaci v triedach tak, aby sa skupiny

 nepremiešavali;

- stravu vydával personál spolu s čistým hygienicky baleným príborom;

- žiaci si jedlo a nápoje sami odoberali cez výdajné okno v školskej jedálni.

Po znovuotvorení pracovali v školskej jedálni všetky zamestnankyne, nevyskytlo sa žiadne respiračné ani iné ochorenie.

Silné stránky:

* Vydávanie obedov v jednorazových obaloch.
* Zákaz vstupu do priestorov prevádzky stravovania.
* Pri preberaní obedov cudzí stravníci zazvonili, vedúca školskej jedálne vydala obed.

Slabé stránky:

* Tvorba plastového odpadu.

Príležitosti:

* Pokračovať vo vydávaní obedov v jednorazových obaloch aj po skončení mimoriadnej situácie.

Hrozby:

* Zvýšená tvorba plastového odpadu.

**ŠKOLSKÝ KLUB DETÍ**

Vychovávateľky posielali počas prerušeného vyučovania žiakom námety na tvorivé činnosti, na výrobky z odpadového materiálu, športové aktivity a podobne. Niektorí žiaci s pomocou rodičov posielali fotografie, niektorí rodičia boli z celkovej situácie unavení.

Prvých päť pracovných júlových dní absolvovalo 50 žiakov denný letný tábor.

Posledný augustový týždeň sa uskutočnila prvýkrát Letná škola s príspevkom Ministerstva školstva, vedy, výskumu a športu. Päťdňový cyklus denne od 08.00 do 14.00 v čase od 24. 08. – 28. 08. 2020 absolvovalo 37 žiakov.

Bližšie k dennému letnému táboru a letnej škole v Správe **o výchovno-vzdelávacej činnosti, jej výsledkoch a podmienkach Základnej školy, Janka Palu 2, Nemšová v školskom roku 2019/2020.**

Silné stránky:

* Odchod žiakov zo školského klubu detí v určenom čase.
* Zákaz vstupu do budovy školy rodičom žiakov.

Slabé stránky:

* Veľa žiakov doma nepracovalo.
* Rodičia boli zo situácie frustrovaní, niektorí nedokázali zladiť pracovné povinnosti s domácim vzdelávaním žiakov.

Príležitosti:

* Poplatok za čiastočnú úhradu nákladov hradiť elektronicky.
* Odchod žiakov zo školského klubu detí v určenom čase.
* Zákaz vstupu do budovy školy rodičom žiakov aj po ukončení mimoriadnej situácie.

Riziká:

* Strata sociálnych kontaktov.

**CENTRUM VOĽNÉHO ČASU**

Činnosť Centra voľného času bola prerušená od 16. 03. 2020 z dôvodu šírenia respiračného ochorenia koronavírus COVID-19, záujmové útvary nepracovali.

Správa vypracovaná podľa rozhodnutí, usmernení a odporúčaní Ministerstva školstva, vedy, výskumu a športu Slovenskej republiky, ktoré boli zverejňované na oficiálnej stránke zriadenej počas prerušeného vyučovania z dôvodu šírenia respiračného ochorenia koronavírusu COVID-19, [www.ucimanadialku.sk](http://www.ucimanadialku.sk)